2019: Sambo zai tantance Saraki, Atiku, Tambuwal da sauransu ▷ Legit.ng
2019: Sambo zai tantance Saraki, Atiku, Tambuwal da sauransu
26 days ago 1940 views by Aisha Musa
A daren ranar Alhamis, 20 ga watan Satumba an ambaci sunan tsohon mataimakin shugaban kasa, Namadi Sambo, a matsayin shugaban kwamitin mutane 10 da zasu tantance yan takarar kujeran shugaban kasa 13 na jam’iyyar Peoples Democratic Party (PDP).
Yan takaran da za’a tantance sun hada da tsohon mataimakin shugaban kasa, Atiku Abubakar, Gwamnan jihar Sokoto, Aminu Tambuwal, Gwamnan jihar Gombe, Ibrahim Dankwambo, tsohon gwamnan jihar Kano, Sanata Rabiu Kwankwaso, tsohon gwamnan jihar Sokoto, Alhaji Attahiru Bafarawa.
Sauran sun hada da Shugaban majalisar dattawa, Bukola Saraki; tsohon shugaban majalisar dattawa, Sanata David Mark; a tsohon ministan ayyuka na mussaman, Alhaji Tanimu Turaki (SAN); tsohon gwamnan jihar Plateau, Sanata Jona Jang; da kuma tsohon gwamnan jihar Kaduna, Sanata Ahmed Makarfi.
Sauran mutanen da ake sanya ran gani a taron sun hada da tsohon gwamnan jihar Jigawa, Alhaji Sule Lamido; Dr Datti Baba-Ahmed da Usifo Stanley.
Za’a gudanar da tantancewar a hedkwatar jam’iyyar a ranar Litinin.
Nursing schools in Nigeria Lai Mohammed Bead designs Jamb closing date 2018 Bobrisky biography
Sunaye: Hukumar 'yan sanda ta karawa kwamishinoni 4 da AIG 3 girma